Miranda Swaray Goeltom

Miranda Swaray Goeltom () inggih punika salah satunggalipun winasis ékonomi (èkonom) saking Indonésia. Panjenenganipun naté njabat dados deputi Gubernur Bank Indonesia. Panjenenganipun murnakaken pendidikan sarjana ing Fakultas Ékonomi Universitas Indonésia lan gelar Master lan PhD pikantuk saking Universitas Boston, Amérikah Sarékat.

Kariér 
Kariéripun Miranda Swaray Goeltom dipunwiwiti nalika taun 1973, nalika panjenenganipun npikantuk tugas minangka koordinator lan staf pengajar kanggé kursus ing Program Parencanaan Nasional, Bappenas-FEUI. Panjenenganipun wiwit mucal minangka dhosén ing FEUI nalika taun 1975. Nalika taun 1976, panjenenganipun njabat dados staf pengajar, koordinator kursus, lan staf paneliti ing LPEM FEUI. Nalika taun 1991, panjenenganipun dados konsultan tumrap Bank Donya ing Washington, D.C.. Taun 1993, panjenenganipun wiwit mucal ing Lembaga manajemen FEUI kaliyan ing magister management FEUI. Nalika taun 1993-1997, panjenenganipun dados Pambiyantu Mantri Menko EKKU-WASBANG RI. Nalika taun 1997, panjenenganipun njabat minangka pandhéganipun konsultan lan paneliti Utami kanggé USAID Jakarta ing proyék The Role of Women in Micro Enterprise Trade in Indonesia, With Case Study from Jakarta, Medan, Surabaya, and Bandung. Nalika taun 1998, Panjenenganipun njabat minangka anggota tim téknis koordhinasi lan monitoring APBN.

Cathetan suku

Pranala njawi 
 Profil ing TokohIndonesia.com 

Artikel mawa basa krama
Alumni Universitas Indonésia
Gubernur Bank Indonesia